**Referat af Årsmødet i DH-Kolding den 19.marts 2019**

Danske Handicaporganisationer – Kolding

v/ formand Ida Merethe Jørgensen

Mobil: 61867915 E-mail: idjo50@hotmail.com

Hjemmeside: [www.handicap.dk/lokalt/kolding](http://www.handicap.dk/lokalt/kolding)

Tidspunkt: 19. marts 2019 kl. 18.30

Sted: Kolding Uddannelsescenter (KUC), Ågade 27, 6000 Kolding

Dagsorden:

1. Valg af dirigent

2. Valg af referent

3. Godkendelse af dagsorden

4. Navneopråb - optælling af stemmeberettigede

5. Valg af stemmetællere

6. Fremlæggelse af beretning for år 2018

* Formandens beretning - til godkendelse
* Handicaprådet
* Arbejdsmarkedsrådet

7. Fremlæggelse af handleplan for år 2019

8. Fremlæggelse af regnskab for år 2018

9. Fremlæggelse af budget for år 2019

10. Valg til FU, herunder præsentation af kandidater

På valg for en 2 årig periode er:

Formand Ida Merethe Jørgensen ønsker ikke genvalg

Inge-Mette Rasmussen ønsker genvalg

Randi Vølcker ønsker genvalg

Verner Thune ønsker genvalg

Valg af revisor

Henning Ravn Larsen ønsker genvalg

11. Behandling af indkomne forslag

12. Eventuelt.

**Referat**.

Ida Jørgensen, Autismeforeningen bød velkommen.

**Punkt 1 Valg af dirigent:**

Inge Carlsen.

**Punkt 2 Valg af referent:**

Inge-Mette Rasmussen.

**Punkt 3 Godkendelse af dagsorden:**

Dagsordenen blev godkendt

Der er indkaldt rettidigt til mødet -den 8.februar 2019.

**Punkt 4 Navneopråb - optælling af stemmeberettigede:**

14 deltagere og 11 stemmeberetttigede.

**Punkt 5 Valg af stemmetællere:**

2 hjælper/ledsagere blev valgt.

**Punkt 6 Fremlæggelse af beretning: for år 2018**

***Formandens beretning - til godkendelse:***

Formandens årsberetning 2018: Vi har afholdt 5 møder i forretningsudvalget og 1 bestyrelsesmøde, hvor vi samtidig havde julefrokost, hvilket var en stor succes, og som vi tænker at gentage også i år. Der har været afholdt 2 netværksmøder, i april her i Kolding og i oktober i Haderslev. Vi har i år også fået Tønder, Åbenrå og Haderslev med i vores netværk, så vi nu er 13 kommuner i netværket. De 13 kommuner er Billund, Esbjerg, Fanø, Fredericia, Kolding, Varde, Vejen, Vejle, Sønderborg, Middelfart, Åbenrå, Tønder og Haderslev.

DH Kolding har været med til et arrangement i Vejle Bevæg dig for Livet, hvor der er fokus på at få flere mennesker med handicap til at dyrke idræt. Dette projekt er Kolding Kommune så eftf. gået med i.

Vi har søgt nogle fonde i 2018 og var heldige at få 10.000 kr. fra Kaj D Fonden. Vi søgte også om § 18 midler, men fik afslag.

DH Kolding havde møde med skolechef Lars Svenson i januar, som fortalte, at Kolding Kommune vil starte en Nest klasse op i 2019. Dette vil vi selvfølgelig følge tæt, bliver det til noget, eller??

Vi fik et nyt udvalg i kommunen, Socialøkonomi- handicap og hjælpemiddeludvalget. Formanden for dette udvalg, Benny Dall, orienterede om udvalget på vores netværksmøde i Kolding i april. Det er en stor fordel for både borgere og kommune med dette udvalg.

I december blev Årets Handicappris uddelt til personalet i Super Brugsen i Bramdrupdam, de var indstillet af LEV. Der var kun 2 indstillinger til handicapprisen, begge indstillinger kom fra LEV. Så endnu en gang må vi sige at vore tilknyttede handicaporganisationer i Kolding er sløve og for dårlige til at indstille.

Der har været 2 formandsmøder, hvor jeg desværre begge gange var forhindret i at deltage grundet sygdom. Men DH centralt har bl.a. fokus på beskæftigelse, tilgængelighed, inklusion og politisk interessevaretagelse. Hvilket vi også har i vores lokalafdeling. Vi har et godt samspil med Handicaprådet, hvor vi i DH Kolding har haft flere punkter med på dagsordenen, hvilket er en forudsætning for at få politisk indflydelse.

DH Kolding har her i januar måned afholdt informationsmøde for handicappede og deres pårørende, hvor Benny Dall, formand for Socialøkonomi-Handicap- og Hjælpemiddeludvalget, Jørgen Poulsen, økonomichef i Senior- og Socialforvaltningen, samt Handicapchef Bettina Brøndsted informerede om budgetforliget for 2019, hvilke besparelser rammer handicappede og hvilke konsekvenser vil det få. Der var et godt fremmøde og masser af spørgsmål fra de fremmødte.

Benny Dall og Bettina Brøndsted opfordrede til, at vi afholder flere dialogmøder, og de vil meget gerne deltage.

Ida Merethe Jørgensen

formand for Danske Handicaporganisationer i Kolding

Beretningen blev godkendt.

***spørgsmål:***

Hvad er en Nest klasse?

16 elever i en klasse og de 12 skal have endiagnose inden for autisme. området og de 4 elever fra normal områdetUndervisningen foregår på dem med en diagnoses principper. Der er struktur og ro i disse klasser.

***Netværk:***

Mødes 2 gange om året.

§§18 midler, skuffende mange foreninger ikke får midler? Gitte syntes handicaprådet skulle tage problemet op.

Tildelte midler og uddelte midler, hvor forsvinder midlerne hen?

***Handicaprådet:***

Beretning fra Handicaprådet for 2018

Med 2018 begyndte en ny valgperiode med en ny og meget ændret sammensætning.

I stedet for 5 organisationsrepræsentanter og 5 ”tilfældigt” valgte byrådsmedlemmer, er vi nu 7 organisationsrepræsentanter, 3 udvalgsformænd, 1 næstformand og 3 ledende embedsmænd på souschefniveau.

Dette er vi meget tilfredse med, selv om opmødningen ikke altid er god.

Generelt har ændringen gjort, at vi arbejder mere konkret, og har lettere kunnet komme frem til løsninger.

På et af de første møder drøftede vi, hvad rådet gerne vil sætte fokus på i 2018 – 2021.

3 hovedområder: Tilgængelighed, Beskæftigelse, Sundhed

Inden for tilgængelighed kan nævnes:

Generel tilgængelighed i bycentrene og offentlige bygninger Adgang til idrætsfaciliteter, haller og svømmehaller Handicapegnede toiletforhold. Digital tilgængelighed

Beskæftigelse:

Beskæftigelsesgrad/ledighed/typer af beskæftigelse (ressourceforløb, flexjob, forsørgelsesgrundlag) ”Flere unge i uddannelse” – unge i uddannelse/STU. Frafald i folkeskolen (hvem og hvor mange)

Sundhed:

Sundhedstilbud på lige vilkår, både offentligt og privat, genoptræning, KRAM faktorer, samarbejde med pårørende og personale

Dette udelukker selvfølgelig ikke, at vi tager fat på andre forhold.

Medlemmer af Handicaprådet har deltaget i besigtigelser af store vejkryds, Banegårdspladsen og Busstationen. Herudover har der været deltagelse i forskellige møder om midtbyen.

Her kommer en oplistning af de emner, der har drøftet på møderne i tilfældig rækkefølge:

Tilgængelighed, Låsbyhøj, selvværd og sammenhæng, elbo-køkkenet, handleplaner på bosteder, ledsagelse til borgere over 67 år, tilkøb af ferieledsagelse, klagesager, folder om rådet, sagsbehandlingstider, frit valg af genoptræning, fritids- og idrætspolitik, fritidsaktiviteter for borgere med funktionsnedsættelse, Sundhedscentrets tilbud, handicapprisen og projekter om beskæftigelse af handicappede.

27/02-19

JAS

***Spørgsmål:***

Ida fortalte at der var kommet en invitation til en jobmesse, dette har handicap organisationerne længe efterlyst.

Berner gjore opmærksom på, at ledsagere kan komme gratis ind i Slotsøbadet.

Susanne spørger om handicaprået har drøftet det nye budget. Skuffet over, det vi fik at vide på dialog møde og det man læser i aviserne.

JAS svarer, at en gennemgang af budgettet, er på dagsordenen til næste handicaprådsmøde.

selvvær og sammenhæns stradegien skulle fører til besparelser på området.

Gitte gav eksemplet brugere af bpa får hjemmepleje og ledsager istedet for bpa ordningen.

Gitte fortalte om de nye bestemmelser i BR 18, angående elevatorerMener, at elevatoren på Låsbyhøj skal reetableres.

***Arbejdsmarkedsrådet:***

Det har været et spændende år med mange nye mennesker og indtryk i rådet, men vi prøver at få en handicappolitisk fokus og det syntes jeg lykkes. Det er bl.a. Arbejdsmarkedskonference 2.0 d.30/4 med emnet ”Det rummelige arbejdsmarked”

Rasmus Lund Sørensen

**Punkt 7 Fremlæggelse af handleplan for år 2019:**

Handleplan for 2019 - 2020

DH Kolding vil fortsat have fokus på tilgængelighed, retssikkerhed, beskæftigelse, inklusion.

Vi vil arbejde for bedre støtte for handicappede og deres pårørende, især i de forskellige overgangsfaser, "fra vuggestue til grav".

Hvis Kolding Kommune indfører NEST klasse i folkeskolen, vil vi følge det tæt.

Der er lige nu 300 ledige fleksjobbere i Kolding Kommune, hvilket er ret mange. DH Kolding vil derfor arbejde for mere oplysning til jobcenter og virksomheder, hvad kræver det af en virksomhed at tage en handicappet i job. DH Centralt har lavet en rigtig god guide om Handicap og Job, som i den forbindelse kan være et rigtig godt redskab.

Regeringen vil lave en sundhedsreform, hvilket er meget bekymrende. DH Kolding frygter at handicappede, herunder også psykisk sårbare vil tabe på den sundhedsreform. DH frygter at meget viden vil gå tabt, som det skete under kommunalreformen i 2007. Regeringens sundhedsreform indebærer en stor risiko for mindre specialisering, hvilket er ret bekymrende, så dette skal følges tæt.

DH Kolding påtænker at lave et dialogmøde med politikere og handicappede og deres pårørende i forbindelse med folketingsvalget i år.

Vi vil have fokus på lighed i sundhed.

Vi vil afholde dialogmøder med politikere og handicappede og deres pårørende om aktuelle emner.

DH Kolding vil arbejde for et bedre og rummeligere samfund med plads til alle.

Ida Jørgensen

formand for DH Kolding

**Punkt 8 Fremlæggelse af regnskab for år 2018:**

Regnskabet blev fremlagt og godkendt.

**Punkt 9 Fremlæggelse af budget for år 2019:**

Budgettet for 2019 blev fremlagt.

Bittes kommentar til budgettet:

Dejligt med midler til dialog møder.

**Punkt 10 Valg til FU, herunder præsentation af kandidater**

På valg for en 2 årig periode er:

Formand Ida Merethe Jørgensen ønsker ikke genvalg

Inge-Mette Rasmussen ønsker genvalg- genvalgt.

Randi Vølcker ønsker genvalg- genvalgt.

Verner Thune ønsker genvalg- genvalt.

Valg af revisor

Henning Ravn Larsen ønsker genvalg- genvalgt

Valg af formand:

Verner Thune valgte at stille op som formand på mødet. Han har været næstformand.

Han ønsker kun, at være formand indtil næste årsmøde

Rasmus Lund Sørensen ønskedee at stille op til FU og havde sendt en Indstilling.

Rasmus blev valg.

Et opråb til organisationerne. Gør jeres indflydelse gældene ved, at stille op til FU.

**Punkt 11 Behandling af indkomne forslag**

Intet.

**Punkt 12 Eventuelt**

Susanne takkede Ida for hendes arbejde i DH-Kolding og Fu.

Ida du har gjort et stort stykke arbejde og vil blive savnet.

Referant:

Inge-Mette Rasmussen

29-04-2019